Иван Вазов
Крава

chitanka.info

Темно е станало,

слънце се не види,

с виме напращяло

нашта крава иде.

        Виж как милно гледа

и мучи, горката,

милите си чеда

чака пред вратата.

        С прясно бяло мляко

пращи нейно виме…

Дай ведрото, како,

да я издоиме!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.